RO Jurnalul Ofícial al Uniunii Europene 126

32004R1345



JURNALUL OFÍCIAL AL UNIUNII EUROPENE

REGULAMENTUL (CE) NR. 1345/2004 AL COMISIEI

din 22 iulie 2004

de modificare a elementelor din caietul de sarcini ale unei denumiri incluse în anexa la Regulamentul (CE) nr. 1107/96 privind înregistrarea denumirilor de origine și a indicațiilor geografice (Scotch Lamb)

COMISIA COMUNITĂȚILOR EUROPENE,

având în vedere Tratatul de instituire a Comunității Europene,

având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și a denumirilor de origine ale produselor agricole și produselor alimentare (1), în special articolul 9,

întrucât:

(1) În conformitate cu articolul 9 din Regulamentul (CEE) nr. 2081/92, autoritățile din Regatul Unit au solicitat modificări ale descrierii și metodei de obținere a produsului pentru denumirea „Scotch Lamb”, înregistrată ca indicație geografică protejată de Regulamentul (CE) nr. 1107/96 al Comisiei din 12 iunie 1996 privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 al Consiliului (2).

(2) Ca urmare a examinării cererii de modificare, s-a decis că modificările în cauză nu sunt minore.

(3) În conformitate cu procedura prevăzută la articolul 9 din Regulamentul (CEE) nr. 2081/92 și întrucât modificările în cauză nu sunt minore, se aplică mutatis mutandis procedura prevăzută la articolul 6.

(4) S-a decis că modificările în cauză sunt în conformitate cu Regulamentul (CEE) nr. 2081/92. Nici o declarație de opoziție, în sensul articolului 7 din regulamentul în cauză, nu a fost transmisă Comisiei ca urmare a publicării în Jurnalul Oficial al Uniunii Europene (3) a modificărilor menționate.

(5) Prin urmare, modificările în cauză trebuie înregistrate și publicate în Jurnalul Oficial al Uniunii Europene,

ADOPTĂ PREZENTUL REGULAMENT:

Articolul 1

Modificările incluse în anexa I la prezentul regulament se înregistrează și se publică în conformitate cu articolul 6 alineatul (4) din Regulamentul (CEE) nr. 2081/92.

Rezumatul, care reia elementele principale din caietul de sarcini, este inclus în anexa II la prezentul regulament.

Articolul 2

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 22 iulie 2004. Pentru Comisie Franz FISCHLER Membru al Comisiei

(1) JO L 208, 24.7.1992, p. 1. Regulament astfel cum a fost modificat ultima dată prin Regulamentul (CE) nr. 806/2003 (JO L 122, 16.5.2003, p. 1).

(2) JO L 148, 21.6.1996, p. 1. Regulament astfel cum a fost modificat ultima dată prin Regulamentul (CE) nr. 526/2004 (JO L 85, 23.3.2004, p. 3).

(3) JO C 99, 25.4.2003, p. 3 (Scotch Lamb).

ANEXA I

REGULAMENTUL (CEE) NR. 2081/92 AL CONSILIULUI

MODIFICAREA CAIETULUI DE SARCINI ÎN CEEA CE PRIVEȘTE O INDICAȚIE GEOGRAFICĂ PROTEJATĂ (articolul 9)

Numărul CE: UK/0275/24.1.1994

1. Denumirea înregistrată: I.G.P. Scotch Lamb

2. Modificare(i) solicitată(e):

— Rubrica din caietul de sarcini: Numele Descrierea Zona geografică Dovada de origine Metoda de obținere Legătura Etichetarea Cerința națională

— Modificare(i): Descriere Pentru a reflecta mai bine practica actuală, a lua în considerare preocupările consumatorilor privind o transparență sporită a etichetării și pentru a îmbunătăți calitatea Scotch Lamb, descrierea actuală: „Produsul provine din miei crescuți până la faza de îngrășare –cu o durată minimă de două luni, sacrificați și pregătiți în zona delimitată.” se modifică după cum urmează: „Produsul provine din miei născuți, crescuți pe toată durata vieții, sacrificați și pregătiți în zona geografică delimitată. Animalele vor fi crescute și sacrificate în conformitate cu sistemele de asigurare a calității care îndeplinesc standardul european EN 45011 (Ghid ISO 65) și ale căror standarde, evaluări și frecvențe ale evaluării corespund celor stabilite de solicitant.” Metoda de obținere Modificarea descrierii prezentate anterior face necesară modificarea detaliilor privind modul de obținere. De asemenea, la depunerea cererii inițiale, Scotch Lamb nu se vindea aproape niciodată în stare congelată. Cu toate că această practică nu este încă răspândită, solicitantul dorește eliminarea expresiei „Produsul nu poate fi vândut decât în stare proaspătă sau refrigerată” pentru a permite vânzarea Scotch Lamb în stare congelată în cazul în care un operator dorește acest lucru. De aceea descrierea actuală: „Mieii sunt crescuși în Scoția, până la faza de îngrășare a cărei durată minimă este de două luni. Aceștia sunt sacrificați și pregătiți în conformitate cu caietul de sarcini. Produsul este vândut în stare proaspătă sau refrigerată.” se modifică după cum urmează: „Mieii se nasc și sunt crescuți pe toată durata vieții în zona geografică delimitată. Animalele vor fi crescute și sacrificate în conformitate cu sistemele de asigurare a calității care îndeplinesc standardul european EN 45011 (Ghid ISO 65) și ale căror standarde, evaluări și frecvențe ale evaluării corespund celor stabilite de solicitant. Ele sunt sacrificate și pregătite în această zonă în conformitate cu caietul de sarcini.”

ANEXA II

REZUMAT

Regulamentul (CEE) nr. 2081/92 al Consiliului

„SCOTCH LAMB”

Numărul CE: UK/0275/24.1.1994

DOP ( ) IGP (x)

Această fișă este un rezumat elaborat în scopul informării. Pentru o informare completă, în special pentru producătorii produselor reglementate de DOP sau IGP în cauză, este necesară consultarea versiunii complete a caietului de sarcini fie la nivel național, fie la serviciile Comisiei Europene (1).

1.

Serviciul competent al statului membru

Denumirea: Department of Environment, Food and Rural Affairs — Food Chain Marketing and Competitiveness Division

Adresa:

Room 338 Noble House 17 Smith Square London — SW1P 3JR

Telefon: (44-207) 238 66 87

Fax: (44-207) 238 57 28

e-mail: rlf.feedback@defra.gsi.gov.uk

2.

Grup

2.1. Denumirea: Quality Meat Scotland

2.2. Adresa: Rural Centre West Mains Ingliston Newbridge Midlothian, EH28 8NZ Telefon: (44-131) 472 40 40 Fax: (44-131) 472 40 38 e-mail: info@qmscotland.co.uk

2.3. Compoziție: producători (6 633), operatori (32), alții (310)

3.

Tipul de produs

4.

Descrierea din caietul de sarcini

4.1. Denumirea: „Scotch Lamb”

4.2. Descrierea: Produsul provine din miei născuți, crescuți pe toată durata vieții, sacrificați și pregătiți în zona geografică delimitată. Animalele vor fi crescute și sacrificate în conformitate cu sistemele de asigurare a calității care îndeplinesc standardul european EN 45011 (Ghid ISO 65) și ale căror standarde, evaluări și frecvențe ale evaluării corespund celor stabilite de solicitant.

4.3. Zona geografică: Zona stabilită este aceea a Scoției continentale, inclusiv insulele din largul coastei occidentale, Orkney și Shetland.

4.4. Dovada originii: Începând cu secolul al XIX-lea, Scotch Lamb este renumită pentru calitățile sale superioare datorită sistemelor tradiționale de alimentație folosite. Aceasta a dobândit o înaltă reputație pe piața cărnii, în Regatul Unit și nu numai.

4.5. Metoda de obținere: Mieii se nasc și sunt crescuți pe toată durata vieții în zona geografică delimitată. Animalele vor fi crescute și sacrificate în conformitate cu sistemele de asigurare a calității care îndeplinesc standardul european EN 45011 (Ghid ISO 65) și ale căror standarde, evaluări și frecvențe ale evaluării corespund celor stabilite de solicitant. Ele sunt sacrificate și pregătite în această zonă în conformitate cu caietul de sarcini.

4.6. Legătura: Calitatea și particularitățile Scotch Lamb se datorează unui pășunat extensiv pe pajiștile caracteristice ale Scoției.

4.7. Organismul de control:

Denumirea: Scottish Food Quality Certification

Adresa:

Royal Highland Centre 10th Avenue Ingliston Edinburgh — EH28 8NF

Telefon: (44-131) 335 66 15

Fax: (44-131) 335 66 01

e-mail: enquiries@sfqc.co.uk

4.8. Etichetare: IGP

4.9. Cerințe naționale: —

(1) Comisia Europeană — Direcția generală „Agricultura” — Unitatea „Politica privind calitatea produselor agricole” — B-1049 Bruxelles.